Diari Oficial de la Generalitat Valenciana


Sumari del DOGV 7003, del 15-04-2013 (2013/3358)

Subhasta d'un bé immoble a Carcaixent.
--------------------------------------

### Dades del document

Número de DOGV
:   7003

Data del DOGV
:   15-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3358


Organisme emissor
:   Notaria de Maria Jose Ferris Vazquez

Tipus de document
:   Subhasta

Subhasta d'un bé immoble a Carcaixent. [2013/3358]  
María José Ferrís Vázquez, notària del Col·legi Notarial de València, amb residència a Carcaixent, faig saber:   
Que en la meua notaria, sítia a Carcaixent (València), carrer de la Baronessa Santa Bàrbara, número 41, entresòl, es tramita venda extrajudicial, d'acord amb l'article 129 de la Llei Hipotecària i subjecta al procediment previst en els articles 234 a 236.o del Reglament Hipotecari i en el Reial Decret Llei 6/2012, de 9 de març, per tractar-se de vivenda habitual, de la següent finca hipotecada:  
Ciutat de Carcaixent.  
Número cinc. Quarta planta alta. Vivenda en la planta quarta, única, de l'edifici en esta ciutat de Carcaixent, avinguda de Joan XXIII, amb el número 50 de policia, amb accés des del carrer per mitjà de vestíbul i escala comuna a les quatre plantes altes. Fa huitanta-sis metres quadrats, repartits en vestíbul, menjador sala d'estar, cuina, lavabo i tres dormitoris, i està dotada d'instal·lacions d'energia elèctrica i d'aigua potable. Confronta: a l'esquerra, entrant pel replanell de l'escala, amb l'avinguda Joan XXIII, per mitjà d'espai aeri; a la dreta, amb pati descobert de la planta baixa; al darrere, amb finca de Vicente Ripoll Brines; i al davant, amb la de Valentín Navarro.  
Quota: vint centèsimes.  
Referència cadastral: 7293438QU2986T8014GR.  
Inscripció: en el Registre de la Propietat d'Alzira número 1, al tom 2104, llibre 396 de Carcaixent, foli 156, finca 15061, 12a.  
La vivenda descrita forma part en règim de propietat horitzontal de l'edifici siti a Carcaixent, amb fatxada a l'avinguda de Joan XXIII, número 50, que ocupa la superfície de cent tretze metres quadrats. Consta de planta baixa i quatre d'altes.   
Se subhasta la dita finca i se'n fa saber les condicions:  
  
U. Tindrà lloc en la meua notaria, a través d'única subhasta el 28 de maig de 2013, a les 10.00 hores, sent-ne el tipus base cent trenta-dos mil noranta-sis euros (132.096 €). No obstant això:  
Primer. Si es presenten postures per un import igual o superior al 70 per cent del tipus base, s'entendrà adjudicada la finca a qui presente la millor postura.  
Segon. Quan la millor postura fóra inferior al 70 per cent, el deutor podrà presentar, en el termini de 10 dies, tercer que millore la postura, i s'oferix la quantitat superior al 70 per cent del tipus base o, encara que sent inferior al dit import, siga suficient per a la completada satisfacció del dret executant.  
Tercer. Transcorreguts els 10 dies sense que el deutor exercite el seu dret, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del tipus base.  
Quart. Si el creditor no en fa ús, s'entendrà adjudicada la finca a qui presente la millor postura, sempre que supere el 50 per cent del tipus base o, sent-ne inferior, cobrisca la quantitat reclamada per tots els conceptes.  
Quint. Si a l'acte de subhasta no hi ha cap postor, el creditor podrà, en el termini de 20 dies, demanar l'adjudicació per import igual o superior al 60 per cent del tipus base.  
Sext. Si el creditor no fa ús de la facultat anterior, caldrà ajustar-se al que preveu l'article 236.n del Reglament Hipotecari.  
Així mateix, comunique que al ser la finca d'objecte d'execució la vivenda habitual del deutor, segons el que disposa el Reial Decret Llei 27/2012, de 15 de novembre, de mesures urgents per a reforçar la protecció als deutors hipotecaris, el deutor podrà acollir-s'hi quan es trobe en els supòsits d'especial vulnerabilitat i en les circumstàncies econòmiques previstes en l'article 1 del reial decret llei, i això podrà ser acreditat per ell mateix en qualsevol moment del procediment d'execució hipotecària i abans del juí d'execució del llançament, davant del jutge o notari encarregat del procediment, per mitjà de la presentació dels documents a què fa referència l'article 2 del reial decret llei.  
  
Dos. Per a prendre part en la subhasta, els postors hauran de consignar una quantitat equivalent al 30 per cent del tipus per mitjà de xec bancari a nom de la notària. Podran fer-s'hi postures per escrit en plec tancat i acompanyar el justificant de depòsit previ, fins al moment de la subhasta. Només l'adjudicació a favor de l'executant o la rematada a favor d'ell o d'un creditor posterior, podrà fer-se amb la condició de cedir-les a un tercer.  
Tres. La documentació i el certificat del registre a què fan referència els articles 236.a i 236.b del Reglament Hipotecari, poden consultar-se en la notaria de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents, i queda subrogat en la responsabilitat derivada d'aquells, si la rematada s'adjudica a favor seu.  
  
Carcaixent, 4 d'abril de 2013.- La notària: María José Ferrís Vázquez.